Aibutiškis
55°14′55″ š. pl. 25°48′37″ r. ilg.﻿ / ﻿55.24861°š. pl. 25.81028°r. ilg.﻿ / 55.24861; 25.81028 Aibutiškis – ežeras Lietuvoje, Švenčionių rajone, Labanoro girioje, 3 km į pietryčius nuo Labanoro miestelio. Ežero ilgis iš pietvakarių į šiaurės rytus – 0,28 km, plotis – iki 0,17 km. Altitudė 157,1 m. Kranto linija vingiuota, į šiaurę yra nutįsusi įlanka. Krantai žemi, tik pietrytinis kiek aukštesnis, ištisai apaugę mišku. Į pietus plyti ~ 15 ha dydžio Aibutiškio pelkė. Kiek atokiau į šiaurės vakarus įsikūręs Paibutiškio kaimas. Ežeras nenutekantis, priklauso Peršokšnos upės baseinui (Žeimenos upės baseinas).